text: Bruger mini-ferie til sporarbejde
  14 maj 2015 kl. 06.31
  Arbejdet med det nye dobbeltspor mellem Vamdrup og Sommersted skrider planmæssigt frem. I miniferien i denne weekend skal de nyanlagte spor justeres, og det betyder, at togdriften er indstillet om natten.
  Der bliver arbejdet flere steder på strækningen i de kommende dage, oplyser Søren-Peter Fiirgaard fra Banedanmarks kommunikationsafdeling. En række sporskifter på Vamdrup Station skal også justeret, og mellem Farris og Sommersted skal der rammet fundamenter i til kørelednings-portaler. Også i Vojens skal der monteres køreledningsportaler.
  Dobbeltsporet skal være klar til brug til efteråret. Så kan passagererne se frem til flere tog til tiden ? og samtidig forbedres kapaciteten for godstransporten.
  Bl.a. en voldsom afsporing ved Farris for et par år siden viste, at kun et spor på den vigtige rute til og fra Tyskland er meget sårbar.
  Ud over anlæggelsen af dobbeltspor opgraderes hastigheden på strækningen til 160 km/t.
  Også på Vestfyn bruges mini-ferien til sporarbejde. Det betyder
  at der er indsat togbusser til og fra Fredericia mod Fyn.
  